கேள்வி: தங்கராசு நடராசன் - விளையாட்டு பற்றி நீங்கள் என்ன அறிந்துள்ளீர்கள்?
பதில்: மாவட்ட அளவிலான துடுப்பாட்டப் போட்டியில் விளையாட ஆரம்பித்த பிறகு நடராஜன், 2015-16 இல் பெங்கால் அணிக்கு எதிராக தமிழ்நாடு அணிக்கு முதல்முறையாக அறிமுகமானார். ஆனால் இவரது பந்துவீச்சு த்ரோ என்பதாக சந்தேகம் எழ இவர் பந்து வீச்சு பாணியை மாற்றி மீண்டும் முதல்தர துடுப்பாட்டத்துக்குள் நுழைந்தார். டி.என்.பி.எல். தொடரிலும், ரஞ்சி கோப்பையிலும் சாதனை புரிந்தது, அதனால் ஐபிஎல் மூலம் கிங்ஸ் லெவன் பஞ்சாப் அணியானது, இவரை 2017 ஆம் ஆண்டு ரூ.3 கோடிக்கு ஏலம் எடுத்தது. இவர் தமிழ்நாடு ரஞ்சி கோப்பை போட்டியில் 2016\17 விளையாடி உள்ளார். வங்காள அணிக்கு எதிராக 2015ஆம் ஆண்டு ஈடன் கார்டனில் முதன்முறையாக முதல் தர போட்டிகளில் ஆடினார். 2018 ஆம் ஆண்டிலிருந்து சன்ரைசர்ஸ் ஐதராபாத் அணிக்காக விளையாடி வருகிறார். தற்போது துல்லியமாக யார்க்கர் பந்து வீசி வருகிறார். அக்டோபர் 26, 2020 அன்று, இந்தியத் துடுப்பாட்ட அணி, ஆஸ்திரேலியா துடுப்பாட்ட அணியுடன் சுற்றுப்பயணம் மேற்கொள்ள உள்ளது, இதற்கு நான்கு கூடுதல் பந்து வீச்சாளர்களில் ஒருவராக நடராஜனும் தேர்ந்தெடுக்கப்பட்டார். பிறகு நவம்பர் 9, 2020 அன்று, இந்தியத் துடுப்பாட்டக் கட்டுப்பாடு வாரியம் வெளியிட்ட பன்னாட்டு இருபது20 துடுப்பாட்ட அணி வீரர்களின் பட்டியலில் இடம் பெற்றிருந்த வருண் சக்கரவர்த்தி ஏற்பட்ட காயம் காரணமாக அவரை நீக்கப்பட்டு, அதற்குப் பதிலாக சர்வதேச இருபது - 20 அணியில் நடராஜன் சேர்க்கப்பட்டார். முதல் ஒருநாள் சர்வதேச (ஒருநாள்) போட்டியின் முன்னதாக, முதுகுவலியால் அவதிப்பட்டு வந்த நவ்தீப் சைனிக்கு மாற்று வீரராக இந்திய அணியில் சேர்க்கப்பட்டார். திசம்பர் 02, 2020 ஆம் தேதி நடந்த ஆத்திரேலியாவுக்கு எதிராக நடந்த மூன்றாவது சர்வதேச ஒருநாள் போட்டியில் அறிமுகமான இவர், அந்த போட்டியில் மார்னஸ் லபுஷேன் ஆட்டமிழக்கச் செய்து, தனது முதல் சர்வதேச ஒருநாள் போட்டி விக்கெட்டை எடுத்தார். இப்போட்டியில் இவர் இரண்டு விக்கெட்டுகளை பெற்றார். பின்னர் திசம்பர் 04, 2020இல் தான் பங்கேற்ற முதல் சர்வதேச இ-20 அறிமுக போட்டியில் நான்கு ஓவர்கள் வீசி, 30 ஓட்டங்கள் விட்டுக்கொடுத்து, 3 விக்கெட் வீழ்த்தி, இந்திய அணியின் வெற்றிக்கு வழி வகுத்தார். பின்னர் 30 திசம்பர், 2020 அன்று, ஆத்திரேலியாவுக்கு எதிரான மூன்றாவது தேர்வுத் துடுப்பாட்டம் முன்னதாக நடராஜன் இந்தியாவின், தேர்வுத் துடுப்பாட்டம் அணியில் சேர்க்கப்பட்டார். பின்னர் சனவரி 15, 2020 அன்று ஆத்திரேலியாவுக்கு எதிராக தேர்வுத் துடுப்பாட்டம் போட்டியில் அறிமுகமானார், அந்த போட்டியில் மேத்தியு வேட் ஆட்டமிழக்கச் செய்து தனது முதல் சர்வதேச தேர்வுத் துடுப்பாட்ட விக்கெட்டை எடுத்தார். Cricket News – India TV|url=https://www.indiatvnews.com/sports/cricket/india-vs-australia-4th-test-t-natarajan-matthew-wade-maiden-test-wicket-678264|url-status=live|archive-url=|archive-date=|access-date=15 January 2021|website=www.indiatvnews.com}} ஆஸ்திரேலிய தொடரின் போது, தனது முழங்காலில் ஏற்பட்ட காயம் காரணமாக 2021 இந்தியன் பிரீமியர் லீக் தொடரில் இருந்து பாதியில் நடராஜன் விலகினார். இதற்கான அதிகாரப்பூர்வ அறிவிப்பை ஐதராபாத் அணி நிர்வாகம் வெளியிட்டது. பின்னர் ஏப்ரல் 27, 2021இல் அவருக்கு முழங்காலில் அறுவைசிகிச்சை மேற்கொள்ளப்பட்டது.